ناصر ناصر كلنا بنحبك ناصر و هنفضل جنبك ناصر و نعيش و نقول لك ناصر يا حبيب الكل يا ناصر قيموا أعياد النصر و هنوا شعوبنا الحرة عيد كل ثورة انطلقت من ثورتنا الكبرى كانت ثورتنا إرادة انفجرت منها إبادة للعبودية و الرجعية و أعلناها اشتراكية ناصر و انت اللى هديتنا ناصر و بنيت وحدتنا ناصر و جمعت صورتنا ناصر يا حبيب الكل يا ناصر كافحنا الظلم سنين و الصبر ما كانش بإيدنا و عرفنا الآخِر فين و إزاى نوصل لحقوقنا شقينا بإيدنا طريقنا و رسمنا حياتنا و عشنا و عشنا نعادى مين يعادينا و نسالم أمم الحرية ناصر و مشيت قدامنا ناصر و حاربت الكل عشانا ناصر و المولى نصرنا ناصر يا حبيب الكل يا ناصر شعبك شعبك يا فلسطين مش ممكن هيسيب تاره جيش التحرير ع الباب مستنى يعود لدياره شمسك يا فلسطين هتطلع و حقوق اللاجئين هترجع كل الشعب العربى سلاحك و سلاحه وحدة و قومية ناصر رايتك عربية ناصر و الخطوة الجاية ناصر ع الصهيونية ناصر يا حبيب الكل يا ناصر و إنتى يا معجزة الجيل يا ام الابطال يا جزاير إروى من دم الغاصب عطش الدم السايل كافحى و عيشى يا جزاير نصرك قريب يا جزاير إحنا معاكى و ضد الظلم فى كل بلد ارضها عربية ناصر و إحنا الفدائية ناصر أرواحنا هدية ناصر و أهى مستنية ناصر يا حبيب الكل يا ناصر جاهد يا شعب العرب الثاير و احمى جهادك بالعلم و الأخلاق و ابنى و ضحى لبلادك بكره من بعدك ولادك يحكى لهم عنك جهادك و ابنك عمره ما ينسى ارضك اللى إنت فايتها حرة قوية ناصر هنضحى حياتنا ناصر و هنبنى بلدنا ناصر و هنسيب لولادنا ناصر يا حبيب الكل يا ناصر ليستة اغانى محمد عبد الوهاب